kardosdrur/scandi-wiki huggingface dataset:
Bungefyr

 
Bungefyr (Pinus bungeana), også skrevet Bunge-Fyr, er en et mellemstort, stedsegrønt nåletræ med en ægformet, senere dog mere løs og uregelmæssig vækst. Træet dyrkes som prydplante på grund af den påfaldende, brogede bark.

Kendetegn 
Bungefyr er et mellemstort, stedsegrønt nåletræ. I ungdommen er væksten tæt med en ægformet krone, men senere bliver grenbygningen uregelmæssig, sådan at kronen er løs og åben. Hovedgrenene er først opstigende, men senere bugtede med et uregelmæssigt forløb. Barken er først grågrøn til olivenbrun, men senere bliver den afskallende i flager, derefterlader felter i hvidt, gult, lysegrønt, rødbrunt og næsten rødt. Knopperne sidder forskudt ca. ½ cm over nålene, og de er ægformede og spidse med bagudbøjede skæl. Nålene sidder 3 i bundtet og med stor afstand fra bundt til bundt. De er gulgrønne på begge sider og let affladede. Blomstringen foregår om foråret, hvor man finder de hanlige blomster siddende tæt sammen yderst på skuddet. De er små og lysegule. De hunlige blomster sidder længere inde ad skuddet, hvor de efterhånden bliver til kogler. Disse er ægformede på en kort stilk. De er først lysegrønne, så gulbrune og til sidst mørkebrune og har tornede skæl.
 
Rodsystemet består af højtliggende hovedrødder med tykke, trævlede siderødder.

I sit hjemland bliver denne art omkring 25 m høj med en kronediameter på ca. 15 m. Den ses sjældent her i landet, men i England når den en højde på 13 m og en kronediameter på 10 m.

Hjemsted 
Bungefyr har sit hjemsted i det nordlige Kina (Gansu, Henan, Hubei, hunan, Shaanxi, Shandong, Shanxi og Sichuan). Arten findes i varmt tempererede skove på kalkbund. 

I Tianshui lavlandet på nordsiden af Qinlingbjergene i Sichuan findes tempererede løvskove, domineret af eg. Her vokser arten sammen med bl.a. armanfyr, gran-slægten (flere arter), manchurisk birk, Populus davidiana (en art af poppel), Quercus liaotungensis og Quercus variabilis (arter af eg), rødbirk, savbladet eg og flere arter af ædelgran

Galleri

Note 

Nåletræer
Haveplanter
Stedsegrønne
Fyrreslægten
Teistisk evolution

Teistisk evolution og evolutionær kreationisme er den tankegang, der hedder, at de klassiske religiøse belæringer om Gud er forenelige med det moderne videnskabelige forståelse om biologisk evolution.

Opsummeret påstår teistiske evolutionister, at Gud eksisterer og at er Gud er skaberen af alt materiale i universet og implicit alt liv og biologisk evolution er simpelthen en  naturlig proces i denne skabelse. Evolution er ifølge denne opfattelse, kun et redskab, som Gud bruger til at udvikle mennesket. Teistisk evolution følger den videnskabeligt accepterede tidsskala af universet, Jorden og skabelse af liv. 

Tilhængere af teistisk evolution kan ses som en af de grupper, der afviser konflift mellem videnskab og religion - dvs. de mener, at den religiøse lære om skabelsen og den videnskabelige teori om evolution ikke er selvmodsigende. De tidligere tilhængere af denne tankegang, blev oftest beskrevet som "kristne darwinister". En meget lignende tilgang er  evolutionære kreationisme.

Referencer

Se også 
 Kreationisme

Evolution
Religiøse doktriner og tro
Lamarckisme

Lamarckism er en teori om evolution baseret på Jean-Baptiste Lamarcks teorier om, at livet på jorden har udviklet sig igennem evolution. Det var den første sammenhængende teori om evolution, som kom til at påvirke Charles Darwin, da han udviklede sin teori om evolution.

Lamarckisme er forbundet med den tro, at erhvervede karakteristika for en organisme nedarves til afkom. Hvad Lamarck oprindeligt observerede var, at ændringer i miljøet og vaner går hånd i hånd med ændringer i organismens bygningen, så der opstår nye arter. Darwin tilføjede ganske vist der er en naturlig selektion i kampen om ressourcer, men ingen af dem vidste virkelig, hvordan egenskaber nedarves fra en generation til en anden.

Først fornylig er Lamarck begyndt at blive set i et mere positivt lys, især fordi han var den første, der antog en sammenhæng mellem evolution og dets omgivende miljø.

Referencer 

Genetik
Evolution
Forældede videnskabelige teorier
Theodosius Dobzhansky

Theodosius Grygorovych Dobzhansky (født den 25 januar 1900 i Det Russiske Kejserrige i det nuværende Ukraine, død den 18. december 1975 i USA) var en russisk-amerikansk genetiker og evolutionsbiolog. 

Dobzhansky var fra 1940–1962 professor i zoologi ved Columbia University i New York og var derefter, 1962–1971, professor i genetik ved Rockefeller University. Han var fra 1971 professor emeritus i genetik ved University of California i Davis. 

Dobzhansky blev den 14. marts 1956 valgt som et udenlandsk medlem af den svenske Kungliga Vetenskapsakademien.

Dobzhansky var hele sit liv en religiøs mand og medlem af den ortodokse kirke.

Professorer fra USA
Biologer fra USA
Zoologer fra USA
Biogeografi

Biogeografi er læren om organismers geografiske udbredelse. Indenfor biogeografi er man interesseret i de relationer, der kan forklare den geografiske udbredelse af levende organismer. Organismers geografiske udbredelse kan være afhængig af forskellige faktorer, såsom varierende klima, vegetation og terrænforhold, som skaber forskellige barrierer og begrænser en naturtype. Andre barrierer kan være skabt af naturkatastrofer, ændringer i pladetektonik eller havoverfladen.

Den britiske naturforsker Alfred Russel Wallace regnes som biogeografiens fader. I sit arbejde med indsamling i Malaysia opdagede han, at der eksisterede en ganske skarp skillelinje imellem øer med strejf af australsk dyreliv i sydøst og asiatiske arter i nordvest. Denne linje kaldes i dag Wallacelinjen og regnes som en del af skellet imellem den australske og asiatiske biogeografiske zone. Forståelsen af biogeografi som fag var en vigtig bidragsyder til udviklingen af evolutionsteori. 1960'erne lancerede Robert MacArthur og EO Wilson ø-biogeografi. Denne måde at forstå dyreliv som en række mere eller mindre isolerede bestande i et "hav" af ubeboelige landskaber lagde fundamentet for matematisk modellering af økologi.

Se også 
 Overvintringsteorien

Referencer 

 
Økologi
Naturgeografi
Dörpling

Dörpling er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Landsbyen er beliggende omkring 17 km nordøst for landkreisens administrationsby Heide, 4 km øst for Tellingstedt tæt ved Ejderen ved Kreisstraße 46. Kommunen ligger i Eider-Treene-Sorge-Niederung.

Nabokommuner 
Nabokommuner er (med uret fra nord) kommunerne Pahlen, Tielenhemme, Dellstedt, Tellingstedt og Hövede (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Fedderingen

Fedderingen er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Landsbyen Fedderingen er beliggende 10 km nord for landkreisens administrationsby Heide, 2 km vest for Hennstedt og 5 km syd for Ejderen.

I kommunen ligger ud over Fedderingen, Hochfeld og Dammbrück.

Landsbyen ligger på vestkanten af Heide-Itzehoer Geest. Fedderinger Moor er en del af Lundener Niederung, der er en del af Eider-Treene-Niederung. Mod vest ligger Broklandsau der munder ud i Ejderen.

Nabokommuner 
Nabokommuner er (med uret fra nord) kommunerne Schlichting, Kleve, Hennstedt, Süderheistedt (Exklave Hägen), Stelle-Wittenwurth, Rehm-Flehde-Bargen og Wiemerstedt (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Dimission

Dimission er en ceremoni eller et arrangement på en skole eller læreanstalt, hvor eleverne dimitteres efter aflagt afsluttende eksamen. Dimission kommer af latin dimittere, sende væk (fra lærestedet). Udtrykket skal forstås på den måde, at skolen tager afsked med elever, efter at de har aflagt afsluttende eksamen ved uddannelsesinstitutionen, eventuelt for at sende dem videre til en anden uddannelsesinstitution. Begivenheden bliver som regel fejret med en ceremoni eller arrangementer af forskellig art.

Dimission forveksles ofte med ordet translokation.

Kilder 

Mærkedage
Eksamination
Bremse

Bremse kan have flere betydninger:

 Bremse (mekanik) – en anordning, hvis formål er helt eller delvist at kunne bringe et objekt til standsning.
 Bremse (insekt) – Oestridae; en gruppe af fluer.
Michael Elmgreen

Michael Elmgreen (født 25. juli 1961 i København) er en dansk billedkunstner, der arbejder med såvel skulptur og objekt samt installation og performance.

Sammen med den norske billedkunstner Ingar Dragset etablerede han i 1995 kunstnerduoen Elmgreen & Dragset, som efterfølgende har haft en omfangsrig international karriere med såvel land art-installationer som udstillinger ved blandt andet Tate Modern i London og Venedig Biennalen samt Louisiana og Statens Museum for Kunst i Danmark.

Michael Elmgreen blev sammen med Ingar Dragset tildelt Eckersberg Medaillen i 2012 for deres radikale storskalaværker, der relaterer sig til forholdet mellem kunst, arkitektur og design.

Se også 
 Elmgreen & Dragset - med informationer om kunstnerduoens fælles kunstværker

Referencer

Eksterne henvisninger 
 Michael Elmgreen - fra Den Store Danske
 website for Elmgreen & Dragset hos Galleri Nicolai Wallner

Billedkunstnere fra Danmark
Modtagere af Eckersberg Medaillen
Personer i Kraks Blå Bog
Ingar Dragset

Ingar Dragset (født 17. juli 1969 i Trondheim, Norge) er en norsk billedkunstner, der arbejder med såvel skulptur og objekt samt installation og performance. 

Sammen med den danske billedkunstner Michael Elmgreen etablerede han i 1995 kunstnerduoen Elmgreen & Dragset, som efterfølgende har haft en omfangsrig international karriere med såvel land art-installationer som udstillinger ved blandt andet Tate Modern i London og Venedig Biennalen samt Louisiana og Statens Museum for Kunst i Danmark.

Ingar Dragset blev sammen med Michael Elmgreen tildelt Eckersberg Medaillen i 2012 for deres radikale storskalaværker, der relaterer sig til forholdet mellem kunst, arkitektur og design.

Se også 
 Elmgreen & Dragset - med informationer om kunstnerduoens fælles kunstværker

Referencer

Eksterne henvisninger 
 Ingar Dragset - fra Store Norske Leksikon
 website for Elmgreen & Dragset hos Galleri Nicolai Wallner - med omfattende oversigt over udstillinger og værker

Kunstnere fra Norge
Modtagere af Eckersberg Medaillen
Personer i Kraks Blå Bog
Kingsgate Castle

Kingsgate Castle er et slot på klipperne over Kingsgate Bay i Broadstairs i Kent. Det blev bygget som stald for lord Holland (Henry Fox, 1. Baron Holland) fra Holland House i 1760'erne. Navnet Kingsgate stammer fra Charles 2.'s landgang den 30. juni 1683 ("gate" referer til kløften mellem klipperne). Andre andre engelske monarker har brugt bugten, som George 2. i 1748. Bygningen ejedes senere af John Lubbock, 1. Baron Avebury.

Bygningen er ombygget til 31 lejligheder.

Se også  
 Liste over borge og slotte i England

Referencer

Eksterne henvisninger
Letter from (T. Pelham-Holles) 4th Duke of Newcastle-upon-Tyne (later 1st Duke of Newcastle-under-Lyne), Kingsgate, near Margate, Kent, to Henry Pelham, 22 November 1748 
 English Heritage photograph of castle 
Postcard of Kingsgate Castle

 

Slotte i Kent
Sandown Castle

Sandown Castle var et af Henrik 8.'s Device Forts eller "Henrician Castles", der blev bygget i Sandown i North Deal i Kent i England, som forsvarsværker, der skulle beskytte landet mod invasion. Det er sammen med Walmer og Deal Castle bygget til at beskytte den strategisk vigtige kyststrækning - også kendt som The Downs. De tre fæstninger er kendt som Castles of the Downs, og de blev alle færdiggjort i 1540. Sandown var identisk med Walmer Castle og bestod af en rund keep med fire større semirunde bastioner til artilleri og beskyttet af en tør voldgrav. Indgangen havde en vindebro.

Sandown Castle var allerede ruin i 1600-tallet, og havet ødelagde andre mure i 1785. Sandown Castle blev repareret og fik en garnison i 1808 under Napoleonskrigene. I 1863 blev det solgt af War Office. I 1882 var en stor del af slottet revet ned for at skaffe byggematerialer. Kysterosion tilføjede yderligere ødelæggelser. Fundamentet på landsiden af fæstningen er bevaret og er åbent for offentligheden, men er beskyttet som Scheduled monument.

Referencer

Litteratur 
 Colvin, H. M. (ed) (1982). The History of the King's Works, Vol. IV, 1485–1600, Part II.
 Harrington, Peter (2007). The Castles of Henry VIII. Oxford: Osprey. 
 Morley, B. M. (1976). Henry VIII and the Development of Coastal Defence. London: H.M. Stationery Office. 
 MacFarlane, Charles (1836). The Book of Table-Talk, Vol. II, "Sandowne Castle"

Eksterne henvisninger 
 Read a detailed historical record on Sandown Castle
 A brief history of Sandown Castle

Slotte i Kent
Device Forts
F.C.S. Bangsbøll

Frederik Christian Sørensen Bangsbøll (23. september 1894 i København - 6. marts 1954 på Rigshospitalet, København) var en dansk søofficer. Særligt kendt for at have været en ledende skikkelse i organiseringen af den illegale transport af personer, post og våben mellem det tysk besatte Danmark og Sverige under 2. verdenskrig.

Søn af Frantz Peter Andreas Sørensen Bangsbøll (1847–1923) og Hermandine Elisabeth Margrethe Bohn f. Christiansen (1863–1899).

Eksterne henvisninger 
 
 
 Bangsbøll, Frederik C. S. , navalhistory.dk

Søofficerer fra Danmark
Personer fra København
Danskere i 1900-tallet
Personer i Dansk Biografisk Leksikon
Den danske modstandsbevægelse
Pave Hadrian 1.

Pave Hadrian 1. (ca. 700 i Rom - 25. december 795) var pave fra 772 til 795. Kort efter hans udnævnelse til pave, blev kirkestatens territorium invaderet af Desiderius, Langobardernes konge, og Hadrian måtte bede Karl den Store om hjælp. I 787 afholdtes det Andet koncil i Nikæa, der tillod tilbedelsen af ikoner i bestemte tilfælde.

Tjek fødselsår
Paver fra Italien
Blore Heath

Blore Heath er et tyndt befolket landbrugsområde i Staffordshire, England.

Området ligger tæt på byerne Market Drayton og Loggerheads.

Slaget på Blore Heath fandt sted i dette område i 1459.

Englands geografi
Gaushorn

Gaushorn er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Nabokommuner er (med uret fra nordvest) kommunerne Barkenholm, Tellingstedt (Exklave Rederstall), Welmbüttel, Schrum og Nordhastedt samt byen Heide (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Glüsing (Dithmarschen)

Glüsing er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er beliggende ved Landesstraße 149 mellem Hennstedt og Schalkholz. I kommunen ligger desuden Glüsingerberge.

Nabokommuner 
Nabokommuner er (med uret fra nord) kommunerne Hollingstedt, Delve, Schalkholz, Linden og Hennstedt (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Kai Holst

Kai Christian Middelthon Holst (kaldenavn Kaka) (født 24. februar 1913 i Lillehammer, død 27. juni 1945 i Stockholm) var en norsk sømand, pelsdyr opdrætter og modstandsmand under 2. verdenskrig. Da Milorgs ledelse blev arresteret af den tyske besættelsesmagt i efteråret 1942, fik han en central rolle i organisationen og var med i genopbygningen af Sentralledelsen (SL) sammen med Jens Christian Hauge. Holst måtte flygte fra Norge i sommeren 1943 og var indtil befrielsen i maj 1945 i Sverige.

For eftertiden er Holst kendt både for sin indsats i den norske modstandskamp i hjemmefronten og for omstændighederne omkring hans død i Stockholm. Sagen blev så omtalt meget i pressen at ledelsen for Milorg udgav en redegørelse i Aftenposten i juli 1945. Officielt opgav svenske og norske myndigheder selvmord som dødsårsag, men familien, mange af hans venner og kolleger i modstandsbevægelsen mener Holst blev myrdet. I efterkrigstiden har sagen med ujævne mellemrum været omtalt i bøger, radio og TV i Norge og Sverige.

Eksterne henvisninger 
 Om Kai Holst, fra Norsk biografisk leksikon
 Om Kai Holst, fra Norsk krigsleksikon 
 «Motstandsheltens omstridte død», artikel af Ulf Andenæs i Aftenposten, 31. marts 2013

Søfolk
Modstandsfolk fra Norge
Visma

Visma er en nordisk koncern, der leverer software til virksomheder, som bl.a. omfatter automatisering af regnskab, lønsystemer, HR-systemer, mødeagendasystemer mm. Virksomheden har mere end 14.000 ansatte globalt, heraf ca. 1.000 i Danmark.

Struktur og ejerskab 
Visma i Danmark består af 23 selskaber.

Koncernen er ejet af Hg and co-investors 63.1%, GIC 12.8%, Intermediate Capital Group 7.2%, Montagu 5.8% and CPPIB 5.0%. Ledelsen i Visma ejer de sidste 6,2% af koncernen.

Produkter og services 
Visma leverer software til virksomheder og har bl.a.:
 Regnskabsprogrammer og ERP-systemer, bl.a. E-conomic.dk og Dinero.dk
 CRM-programmer
 Webshop- og website-løsninger 
 It-udvikling og -rådgivning
 Lønadministration og -outsourcing, DataLøn og  Visma Enterprise
 HR-administration og rekruttering
 Bogføring, regnskabsassistance, debitorstyring og inkasso
 Rabatportal - LogBuy.dk

Opkøb 
Visma har de seneste år opkøbt en række virksomheder på det danske IT-marked. Heraf sidder 10 af virksomhederne samlet i Carlsberg Byen på hovedkontoret, og de øvrige selskaber sidder spredt i Danmark i bl.a. Randers, Aarhus, Vallensbæk og Aalborg.

Noter

Eksterne henvisninger 
 Vismas hjemmeside

Etableret i 1996
It-virksomheder fra Norge
Softwarevirksomheder fra Norge
Ed Asner

Eddie Asner (født 15. november 1929, død 29. august 2021) var en amerikansk film-, tv-, teater- og stemmeskuespiller. Han var formand for Screen Actors Guild og er bedst kendt for sin rolle som Lou Grant i The Mary Tyler Moore Show og dennes spin-off Lou Grant, samt som stemmelægger til figuren Carl Fredricksen i Pixars prisvindende film, Op. Asner havde en rolle i Elvis-filmen Change Of Habit fra 1969.

Udvalgt filmografi

Film

Tv-serier

Referencer

Eksterne henvisninger 

 

Skuespillere fra Missouri
Personer fra Kansas City
Pevensey Castle

Pevensey Castle er et middelalderslot og tidligere romersk-saksisk kystfort ved Pevensey i East Sussex i England. Området er et Scheduled monument, der styres af English Heritage og er åbent for besøgende. Det blev bygget omkring år 290 og var kendt af romerne som Anderitum, og fæstningen har tilsyneladende været base for flåden, Classis Anderidaensis. Årsagen til opførelsen er ikke klarlagt; længe troede man, at det var en del af et romersk forsvarssystem til at beskytte de britiske, galliske kyster mod saksiske pirater men det er senere foreslået, at Anderitum og de andre saksiske kystforter blev bygget af en tronraner, Carausius, i et forgæves forsøg på et forhindre romerne i at genskabe deres kontrol over Britannien.

Anderitum forfaldt til ruin, efter romerne forlod Britannien, men kom atter i brug i 1066 af normannerne, for hvem det blev et vigtigt strategisk forsvarsværk. Et keep i sten og andre forskansninger blev bygget inden for de romerske mure, og fæstningen blev udsat for flere belejringer. Selv om garnisonen to gang blev nødt til at overgive sig pga. sult, blev Pevensey Castle aldrig stormet og overtaget ved direkte krigshandlinger. Det blev brugt mere eller mindre kontinuerligt til 1500-tallet, bortset fra en mulig kort periode i 1200-tallet, hvor dele af det blev ødelagt. Det blev forladt igen i slutningen af 1500-tallet og forblev en forfalden overgroet ruin, til det blev købt af staten i 1925.

Under anden verdenskrig blev Pevensey Castle atter brugt, da tropper fra Home Guard, den britiske, den canadiske hær og United States Army Air Corps benyttede det. Maskingeværreder blev bygget i de romerske og normanniske mure for at kontrollere det flade land omkring Pevensey og for at forsvare sig mod en tysk invasion. Soldaterne forlod stedet efter anden verdenskrig, og ændringerne kan stadig ses.

Se også  
 Liste over borge og slotte i England

Referencer

Eksterne henvisninger 

 Official page: English Heritage

Slotte i East Sussex
Grund

Grund har flere betydninger:
 Grund (boliggrund)
 Grund (årsag)
 Grund (rev)
Banke (hav)

En banke er en forhøjning i havbunden, eksempelvis i form af en sandbanke eller toppen af et dybhavsbjerg. Ordet bruges også om havområdet lige over sådan en forhøjning. For enkelte sandbankers vedkommende kan de nå over vandoverfladen. Ordet anvendes ofte synonymt med rev, der betegner en toppen ("ryggen") af en undersøisk bjergkæde.

 

Oceanografi
Kyst- og havlandskabsformer
Barn (flertydig)

Barn eller Børn har flere betydninger:
 Barn - et menneske, der endnu er så ungt, at det ikke er blevet voksent.
 Barn (enhed) - arealenhed indenfor kernefysik og partikelfysik.
 Barn (rev)
 Børn (film fra 2006) - islandsk film fra 2006 af Ragnar Bragason.
New Music: New Audiences

New Music: New Audiences er et internationalt projekt om  publikumsudvikling indenfor klassisk musik og moderne klassisk. Projektet, som finansieres af EU’s Kulturfond og Nordisk Ministerråd, samler musikorganisationer i 18 europæiske lande i et praktisk samarbejde om koncertformater, målgrupper, branding og evaluering, med det formål at opdyrke et større publikum for moderne musik. Projektets grundidé er at musikorganisationer gensidigt hjælper hinanden med at udvikle nye koncertformater, evaluere deres effekt på publikum og indsamle og fastholde den erfaring der gøres undervejs. Projektet har opbygget en vidensbank om publikumsudvikling, som offentliggøres på projektets hjemmeside www.newaud.eu

Eksterne henvisninger 
 Projektets hjemmeside 

Klassisk musik
TV.com

TV.com er en hjemmeside, der drives af CBS Interactive, der er en division i CBS Corporation. Hjemmesiden blev etableret den 1. juni 2005, hvor den afløste den tidligere TV Tome. Siden har fokus på TV og tv-serier. 

Fokus blandt tv-serierne er på engelsksprogede serier, der enten er produceret eller sendes i USA, Storbritannien, Canada, Australien, New Zealand, Republikken Irland og Japan.

Eksterne links 
 TV.coms website 

Etableret i 2005
Underholdningsnetsteder
Hairspray (film fra 1988)

Hairspray er en film fra 1988 instrueret af John Waters. Filmen udspiller sig i begyndelsen af 1960'erne og handler om Tracy Turnblad, en teenager som på trods af sin overvægt bliver den nye stjernedanser på det populære tv-program "The Corny Collins Show". Dette ophidser Amber von Tussle, der hidtil været den populære danser. Desuden provokerer Tracy den konservative del af befolkningen, da hun støtter raceintegration.

Ricki Lake spillede sin første hovedrolle i filmen. I andre roller ses bl.a. Divine (i en dobbeltrolle som Tracys mor og Arvin Hodgepile, TV-stationens ejer), Deborah Harry og Sonny Bono (som Amber von Tussles forældre), Jerry Stiller som Tracys far og Colleen Fitzpatrick som Amber von Tussle. Pia Zadora og Ric Ocasek har gæsteoptræden som to beatniks. John Waters selv spiller en psykiater. Titelsangen blev sunget af Rachel Sweet.

Hairspray markerer begyndelsen på en epoke i John Waters' filmkarriere, hvor hans film blev mindre chokerende og mere familievenlige.

Eksterne Henvisninger 
 

Komediefilm fra USA
Musicalfilm fra USA
Amerikanske film fra 1988